|  |
| --- |
|  |
| Број:404-436/2017-03 |
| Датум: 22.06.2017. године |
|  |

**Предмет:** Одговор на питање у везиконкурсне документације за јавну набавку извођење радова на санацији и реконтрукцији хидрантске мреже на складишту нафтних деривата ''Смедерево'' у Смедереву, ЈН број 7/2017-03.

**ПИТАЊА**

1.Молимо Вас да дефинишете начин спајања односно тип споја дуктилних цеви с обзиром да пројектно-техничком документацијом у коју смо имали увид није дефинисано а може представљати битну разлику у цени у укупној вредности понуде.

2.Молимо Вас да дефинишете тип хидраната с обзиром да су на обиласку локације затражени ломљиви хидранти са неповратном клапном који нису предвиђени конкурсном документацијом.

**ОДГОВОРИ**

1. PREDMET: **SANACIJA HIDRANTSKE MREŽE NA INSTALACIJi „Smederevo“ u Smederevu**

Detaljan opis predviđenih hidranata

Napomena: Ponuđeni hidranti moraju imati iste ili slične tehničke karakteristike, bez obzira na isporučioca.

Dimenzije prikazane na crtežu su orijentacione.

Hidrant je sastavljen iz tri dela, kućišta hidranta (poz. 1), tela hidranta (poz. 2), i poklopca hidranta (poz. 9). U kućištu hidranta se nalazi nepovratni ventil sa kuglom, u telu hidranta se nalazi zaporni ventil i automatski ventil za drenažu hidranta, na poklopcu hidranta nalaze se dva priključka za vatrogasno crevo DN80 i jedan priključak za vatrogasno crevo DN100.

Nadzemni i podzemni deo hidranta su spojeni u celinu preko lomljive prirubnice (poz. 8) koja se pri eventualnom udaru lomi štiteći nadzemni deo hidranta. Hidrant ostaje zatvoren preko nepovratnog ventila i promenom lomljive prirubnice hidrant se brzo vraća u funkcionalno stanje. Orijentacija priključaka je lako izvodljiva zakretanjem nadzemnog dela hidranta.

Hidrant se zatvara ručno okretanjem kape (poz. 15) u smeru kazaljke na časovniku. Tada pečurka (poz. 4) naleže na sedište (poz.3) sa gornje strane. U tom položaju pečurke drenažni otvor je otvoren i zaostala voda ističe iz hidranta u drenažu te ne može doći do zamrzavanja. Kugla nepovratnog ventila je potisnuta u donji položaj te ne ometa zaptivanje. Otvaranje se vrši okretanjem kape u suprotnom smeru, pri tom pečurka zatvori drenažni otvor i sprečava curenje u drenažu hidranta. Kugla nepovratnog ventila se nalazi u položaju koji ne ometa slobodan protok vode.

Posle pet okretaja hidrant ima maksimalni protok, daljim okretanjem kape dolazi do naleganja kugle na sedište hidranta sa donje strane i potpunog zatvaranja dotoka vode u hidrant. U tom položaju se mogu lako zameniti sa gornje strane bez otkopavanja svi vitalni delovi hidranta. Ovaj položaj se koristi pri reparaciji, kada se utvrdi curenje glavnog zaptivnog elementa (pečurke).

Ugradnjom hidranta sa dva ventila prestaje potreba za ugradjom zapornog ventila ispred hidranta. Građevinski radovi pri ugradnji su znatno manji. Dupli ventil omogućava remont hidranta bez otkopavanja hidranta iako nije ugrađen zaporni ventil ispred njega.

|  |  |
| --- | --- |
|  |  |

2. Наручилац, остаје при условима из конкурсне документације.